  Туспуктэм: Ижкар администрацилэн пресс-службаез Дарья Ушакова Наталия Сильвестрова 14-тӥ толсуре Ижкарын Охизин вузчилэсь юртсэ сиё-дано усьтон ортчиз. Ужрадэ ивортодэтъя «Удмуртия» агентстволэн корреспондентэз вуылӥз. Охизинлэн юртэз, кудӥз Искусствоосъя П. И. Чайковский нимо 2 номеро нылпи школалэн одӥгез юртэз луэ, лулчеберет кылёслэн объектъёсыз пӧлы пыре. Татын быдэсак тупанъян ортчытӥзы – инътсэ юнматӥзы, азьпалзэ тупатӥзы но перекрытиосты выльдӥзы. Нош кирпичез но укнолэсь вылтуссэ азьлозэ ик кельтӥзы. Юртлэсь пушсэ туала сямен лэсьтӥзы – выль укноос, ӧсъёс пуктӥзы, ветлыны шугъяськись адямиослы пырон интыосты тупатӥзы, ӝутъянъёс пуктӥзы. Искусствоосъя школаын дышетскисьёслы выль корпусын галерея, пельтыса шудоно инструментъёсъя класс, калыккылос (фольклор) ансамбльлы класс, камерной зал но куара гожтон студия инъязы. Фото: Дарья Ушакова Камерной залэ проектор пуктӥзы, отын табере виртуальной концертъёс но ортчыны быгатозы. Выль крезьгуро инструментъёс, мебель но тирлыкъёс «Культура» йӧскалык ӵектосъя басьтӥзы  Тодэ вайытом, Удмуртиысь искусствоосъя нылпи школаосысь дышетӥсьёс Россиысь лулчеберетъя министерстволэсь премизэ басьтӥзы. Тегъёс: Удмуртия Ижкар Лулчеберет искусствоосъянылпишкола тупатъянужъёс  